306 



culigcri dici merentur quia singulari satis modo gemmula 

 in surculum excat. 



Embryo involutivus est, in quo gemmula mani- 

 fcsta non est, sed demum increscente embryone ipsa evol- 

 vitur. Monocotyledoneas seu monocotyleas vocant plantas, 

 quae hisce praeditae sunt embryonibus. Ejusmodi embryo 

 totus quantus aequabilis est nec ulla cotyledonum nec 

 gemmulae in ipso apparent vestigia. Variae est formae, 

 filiformis, cylindricus, subcylindricus, conicus, fusiformis, 

 trochlearis i. e. extremitate utraque incrassata, pyramida- 

 tus, fungiformis, patelliformis, scutelliformis. Plerumque in 

 albumine collocatus est; sunt tamen quaedam Monocotyleae 

 exalbuminosae, uti Triglochin aliaeque. Gemmula in inte- 

 riore Iatet compage minima, demum germinatione cogno- 

 scenda. Elongatur embryo altera extremitate in funicu- 

 lum magis minusque elongatum virescentem fasciculis duo- 

 bus vasorum spiroideorum intra parenchyma laxum oppo- 

 sitis. Extremitas ista procrescens, apice terram intrat, ibi 

 gemmulam explicat et radiculas ipsam nutrientes agit. 

 Gemmula una pluribusque vaginis cincta et involuta est, 

 interioribus in folia excrescentibus. Varietates permultae 

 sunt. In Asphodelo funiculus sat longus, tenuis extremi- 

 tate sua sensim in vaginam abit, quae basi radiculas agens 

 gemmam fulcit; in Luzula similis funiculus brevior est et 

 adhuc brevior in Hemerocalli; in Commelina tenuis est, 

 vaginae crassae inseritur, gemmam involventi, in Aloe 

 brevissimus est, nec non in Cyperoideis, ita ut ad Gra- 

 mina hac in re accedant; in Lilio statim bulbum format 

 et quae sunt aliae varietates. Funiculus, dum terram tan- 

 git, non increscere desinit, sed augetur et saepe ita ut sat 

 alte supra terram elevetur. Tandem funiculus perit, sed 

 citius tardius, planta excrescente. 



